polyglot-tagger/wikipedia-language-snippets-filtered huggingface dataset:
విజయలక్ష్మీ రవీంద్రనాథ్ తండ్రి ఆమెకు విద్యలో ఉన్నతస్థితికి చేరడానికి అవసరమైన ప్రేరణ కలిగించాడు. అలాగే కఠినంగా శ్రమించడం, అత్యున్నత స్థితి కొరకు ప్రయత్నించడం, విశ్వనీయత విలువల గురించి ఆమెకు తెలియజేసాడు. ఆయనకు మహిళలు విద్యావంతులు కావాలన్న భావం బలంగా ఉండేది. ఆయన సంపదకంటే విద్య గొప్పదని భావించాడు.కుటుంబ సభ్యులు పెద్దలు ఆమెకు వివాహం చెయ్యమని వత్తిడి చేసిన తరుణంలో ఆమె తండ్రి ఆమెను ఉన్నత చదులు చదవమని ప్రోత్సహించాడు. ఆమె తల్లితండ్రులిద్దరూ ఆమె కెమెస్ట్రీ మాస్టర్ డిగ్రీ పొందేవరకు సహకరించారు.
1952 నుంచి భూ విజ్ఞాన, భూ భౌతిక శాస్త్రాలలో విశేష పరిశోధనలు జరిపారు. శిలల భౌతిక ధర్మాలు, వాటి భూ విజ్ఞాన లక్షణాలు, భూ జలాన్వేషణ మొదలైన అంశాల మీద పలు పరిశోధనలు నిర్వహించారు. ఉద్యోగ రంగంలో తొలుత ఉస్మానియా యూనివర్సిటీలో రీసెర్చి స్కాలర్ గా ఉంటూ, జియాలజీ విభాగానికి అధిపతిగా రాణించారు. మధ్య కాలంలో ఇదే విభాగానికి రీడర్ గా , శాఖాధిపతిగా గౌరవ ప్రొఫెసర్ గా , అసిస్టెంట్ డైరక్టర్ గా వివిధ పదవులను సమర్థవంతంగా నిర్వహించారు.
ఆయన నేషనల్ జియోఫిజికల్ రీసెర్చ్ ఇన్‌స్టిట్యూట్ కు అసిస్టెంట్ డైరక్టర్ గా, యాక్టింగ్ డైరక్టరుగా కూడా నిర్వహించారు. ఇండియన్ జియోఫిజికల్ యూనియన్ కు కార్యదర్శిగా ఉంటూనే ఫెలోషిప్ ను అందుకున్నాడు. ఆంధ్రప్రదేశ్ అకాడమీ ఆఫ్ సైన్సెస్ వారి ఫెలోషిప్ ను సైతం అందుకున్నాడు. జియోలాజికల్ సొసైటీ ఆఫ్ ఇండియా సంస్థకు పౌండర్ ఫెలోగా, ఇండియన్ అకాడమీ ఆఫ్ సైన్సెస్ సంస్థకు అధ్యక్షుడిగా కూడా గౌరవ పదవులు నిర్వహించారు.
నేషనల్ ఇన్‌స్టిట్యూట్ ఆఫ్ సైన్సెస్ లో రీసెర్చ్‌ఫెలోగా , హార్వర్డ్ యూనివర్సిటీలో పోస్ట్ డాక్టొరల్ రీసెర్చ్‌ఫెలోగా రాణించారు. జపాన్ జియోలాజికల్ సౌసైటీ వారి ఫెలోషిప్ ను అందుకోవటమే కాక జపాన్ ప్రభుత్వం వారి గౌరవ పురస్కార గ్రహీతగా ప్రఖ్యాతులయ్యారు.
శిలలు లేదా పర్వతాలు స్థితిస్థాపకత్వం మీద కొన్ని భూసంబంధ లక్షణాలకు గల వాటి అనుబంధాల మీద అనేక పరిశోధనా పత్రాలను వెలువరించారు. పలు విదేశాలలో పర్యటించి, అనేక అంతర్జాతీయ సదస్సులలో పాల్గొని దాదాపు 125 ప్రామాణిక పరిశోధనా పత్రాలను సమర్పించారు.
ఈయన గుంటూరు జిల్లా, గుంటూరు పట్టణంలో 1931, ఆగష్టు 3 న జన్మించారు. ఆంధ్రా యూనివర్సిటీలో ఎం.ఎస్.సి లో చదివారు. ఉస్మానియా యూనివర్సిటీ నుంచి పి.హె.డి పట్టాను లో పొందారు.
తాడిపనేని వెంకటేశ్వరరావు, బెజవాడ కార్పొరేషన్ మొదటి మేయర్. 1981-83, 1995-2000 సంవత్సరాల మధ్యకాలంలో రెండు సార్లు అతను మేయర్ గా పనిచేశాడు. అతని స్వస్థలం గుంటూరు జిల్లా వట్టిచెరుకూరు మండలం చెమళ్లమూడి. విజయవాడ నగరంలో పేదలకు మౌలిక వసతులు కల్పించడంలో ప్రముఖ ప్రాత వహించాడు. అఖిల భారత మేయర్ల సంఘం అధ్యక్షుడిగా పనిచేశారు. భార్య వసుంధర స్వగ్రామం గుంటూరు జిల్లా జూపూడి .1938లో వివాహం జరిగింది. వసుంధర కమ్యూనిస్టు పార్టీలోను, మహిళా సమాఖ్యలోను క్రియాశీలక పాత్ర పోషించింది. ఆమె 2011 జనవరి 3 న చనిపోయింది. విజయవాడలో విశాలాంధ్ర భవనం, చండ్రరాజేశ్వరరావు లైబ్రరీ, లెనిన్ సెంటర్లో లెనిన్ విగ్రహం ఏర్పాటులో అతను కృషిఉంది.బలమైన స్థానిక సంస్థలు ఉన్నప్పుడే రాష్ట్రాభి వృద్ధి సాధ్యమవుతుందంటూ రాజ్యాంగం 74వ సవరణ, స్థానిక సంస్థలకు హక్కుల బదలాయింపు కోసం కృషి చేశాడు. రాష్ట్ర ప్రభుత్వ పెత్తందారీతనం లేని, కమిషనర్ల ఆధిపత్యంలేని మున్సిపాలిటీల్లో స్వయంపాలన సాధించాలని ఉద్యమించాడు. స్థానిక సంస్థల హక్కు లు, నిధుల కోసం నిరశన దీక్ష చేశారు.
నిడదవోలు లో పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు ఉన్నాయి. సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామానికి 5 కి.మీ. లోపు దూరంలో ఉన్నాయి. జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు ఆరు, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాలలు రెండు, ప్రైవేటు ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. నిడదవోలు లో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. జిల్లా రహదారి గ్రామం గుండా పోతోంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాలలు ఆరు, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాలలు రెండు, ప్రైవేటు ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. ఒక ప్రైవేటు జూనియర్ కళాశాల ఒక ప్రైవేటు ఆర్ట్స్ / సైన్స్ డిగ్రీ కళాశాల ఉన్నాయి. సమీప ఇంజనీరింగ్ కళాశాల కానూరులో ఉంది. సమీప వైద్య కళాశాల, మేనేజిమెంటు కళాశాల, దివ్యాంగుల ప్రత్యేక పాఠశాల రాజమండ్రి లోనూ పాలీటెక్నిక్ తణుకులోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం నిడదవోలులోను, ఉన్నాయి.
నిడదవోలు లో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. డిస్పెన్సరీ గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, పశు వైద్యశాల, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో భూగర్భ మురుగునీటి వ్యవస్థ ఉంది. మురుగునీరు బహిరంగ కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ ఉంది. సామాజిక బయోగ్యాస్ ఉత్పాదక వ్యవస్థ లేదు.
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు. రెండు మందుల దుకాణాలు ఉన్నాయి.
బైబిల్ పాత నిబంధన ఆదికాండంలో యెహోవా దేవుడి సలహాతో నోవాహు అను వ్యక్తి ఓడను తయారుజేసి దానిలో తన కుటుంబం, జంతువులు, పక్షులతో సహా జలప్రళయం నుండి రక్షింపబడతాడు.
విజయవాడ నగరంలో ఇంద్రకీలాద్రి కొండ మీద కొలువైయున్న కనకదుర్గమ్మ ముక్కుపుడకను కృష్ణానది అలలు తాకుతాయని శ్రీ పోతులూరి వీరబ్రహ్మేంద్ర స్వామి తన కాల జ్ఞానంలో చెప్పడం జరిగింది.
ఖుర్ ఆన్ లో అల్లాహ్ దేవుడు నోవాహును ప్రజల వద్దకు పంపి తనను తప్ప ఇంకెవరినీ సేవించద్దని చెప్పమంటాడు. ప్రజలు వినకపోగా అల్లాహ్ చెప్పిన ప్రకారం ఓడను నిర్మించిన నోవాహును చూచి అవహేళన చేశారు. అంత భూమినుండియూ ఆకాశమునుండి జలము ఉద్భవించింది. నోవాహు తన కుటుంబాన్ని, సమస్త జీవరాశిని, అల్లాను నమ్మినవారును ఓడలో ఎక్కించాడు. నోవాహు కుమారుల్లో ఒకడు అల్లాను నమ్మక కొండలపై తలదాచుకొనగా వాడుకూడా మునిగిపోతాడు. నీళ్ళను త్రాగేయాలని భూమిని, తేటగా అవ్వాలని ఆకాశాన్ని అల్లా ఆదేశిస్తాడు. ఆ ఓడ అల్ జూడి అను కొండపై ఆగుతుంది.
గ్రీకు పురాణంలో జియూస్ అనే దేవుడు ఇత్తడి యుగపు మానవులందిరినీ నాశనం చేయడానికి జల ప్రళయాన్ని సృష్టిస్తాడు. డ్యుకాలియన్ తన తండ్రి అయిన ప్రొమిథియస్ సలహాతో చిన్న పడవను నిర్మించి జల ప్రళయ సమయంలో తన భార్యతో పాటూ తొమ్మిది రోజులు ఆ పడవలోనే ఉండి పర్నాసస్ అను కొండ పైకి చేరుకుంటాడు.
స్కాండినేవియన్ పురాణం ప్రకారం వైమిర్ అను మంచు రాక్షసుడు చంపబడిన తర్వాత అతని గాయాలనుండి వాచిన మంచు నీరు ఇతర రాక్షసుల్ని ముంచివేస్తుంది. అయితే ఒక మంచు రాక్షసుడు మాత్రం తన భార్యా పిల్లలతో చెట్టు కాండంతో చేసిన పడవపై తప్పించుకుంటాడు. వైమిర్ శరీరం ప్రపంచంగా, రక్తం సముద్రాలుగా రూపాంతరం చెందినవి.
జర్మన్ పురాణం ప్రకారం ఒక పేను , ఒక మిడినల్లి రెండూ కలిసి ఒక గ్రుడ్డు పెంకులో సారాని తయారుచేస్తుండగా పేను మంటలో పడిపోయి కాలిపోయింది. అందుకు నల్లి ఏడిచింది, అందువల్ల పెంకు బ్రద్దలయ్యింది, అందువల్ల చీపురు తుడిచింది, అందువల్ల బండి కదిలింది, అందువల్ల బూడిద కుప్ప మండింది, అందువల్ల చెట్టు ఊగింది, అందువల్ల బాలిక యొక్క నీటి కుండ పగిలింది, అందువల్ల సెలయేరు పారింది, అందువల్ల సమస్తం అందులో మునిగిపోయింది.
సెల్టులు నమ్మకం ప్రకారం స్వర్గం భూమి ఇద్దరూ భారీ ఆకారాలు. వారి మధ్య చీకటిలో తల్లి పిల్లలు సంతోషంగా లేక, అందులో ధైర్యవంతులు ఆకాశాన్ని ముక్కలు ముక్కలుగా చేశారు. ఆకాశం యొక్క పుర్రెలొంచి గోళాన్ని చేశారు. అతడి రక్తం చిందటం వల్ల పెద్ద జల ప్రళయాం సంభవించింది. టైటాన్ దేవుడు రక్షించిన ఒక్క భార్యా భర్తల జంట తప్పించి మిగిలిన మానవాళి అంతా సమూలంగా నాశనమైనది. తరువాత ఆ నీరు సముద్రంగా మారింది.
వేల్స్ వారి నమ్మకం ప్రకారం లియాన్ సరస్సు పొంగి భూభాగాన్ని ముంచేసింది. డ్వైఫాన్, డ్వైఫాచ్ అను ఇద్దరు జీవరాశుల్లో ప్రతి జాతికి ఒక జంటకు చొప్పున ఓడలోకి ఎక్కించి తప్పించుకొన్నారు. వారు బ్రిటన్లో ప్రీడైన్ అను ప్రదేశానికి చేరుకొని అక్కడ విస్తరించారు.
లిథూనియన్ నమ్మకం ప్రకారం ప్రంజిమాస్ అను దేవుడు మానవుల మధ్య యుద్ధాలను అన్యాయాలను చూచి వారి పై వండు , వెజాస్ అను రాక్షసులను పంపాడు. 20 పగళ్ళు రాత్రుళ్ళు వేచి చూచాడు. అదే సమయంలో గింజలు చీరములు వలిచి తింటున్నాడు. ఆ చీరములే పడవలుగా చేసుకొని చాలామంది కొండపైకి చేరారు. దేవుడు శాంతించాడు. ఒక్క వృద్ధ దంపతుల జంట తప్ప మిగిలినవారంతా చెల్లాచెదరైపోయారు. వారిని ఆదరించడానికి ఇంద్ర ధనస్సును పంపి వారిని భూమి ఎముకల మీదుగా తొమ్మిది సార్లు దూకమంటాడు. ఆ దంపతులు అలా చేయగా వారినుండి ఇతర దంపతులు పుట్టుకొచ్చారు. వారి సంతతియే లిథూలియన్లని నమ్మకం.
ట్రాన్సిల్వానియా జిప్సీల నమ్మకం ప్రకారం మానవులందరూ ఒకప్పుడు కష్టాలు తెలియకుండా శాశ్వతంగా బ్రతికేవారు. ఒక సారి ఎక్కడినుండియో వచ్చిన వృద్ధుడికి ఒక భార్యా భర్తల జంట ఆతిద్యమిచ్చారు. మర్నాడు ఆ వృద్ధుడు 9 రోజుల తర్వాత తిరిగి వస్తానని చెప్పి వెళుతూ ఆ దంపతులకు ఒక గిన్నెలో చిన్న చేపను ఇచ్చి దానిని తాను వచ్చే వరకూ తినకుండా భద్రపరచమని చెప్పి వెళిపోతాడు. రెండు రోజుల తర్వాత భార్యకు ఆశ కలిగి ఆ చేపను తినదలచి మండే బొగ్గులపై వేసింది. అంతే ఉరుములు మెరుపులతో వర్షం కురియడంతో నదులు పొంగి దేశమంతా పారాయి . 9వ రోజు ఆ వృద్ధుడు వచ్చి గృహస్తుడితో అన్ని జీవరాశులు మునిగిపోవునని, ఒక పడవను తయారు చేసి భార్యను, వంశస్తులను తోడ్కొని జంతువులను, చెట్లు విత్తనములను పోగుజేసి ఆ పడవలోకి ఎక్కించమని చెబుతాడు. ఆ గృహస్తుడు అంతా చేశాడు. సంవత్సరం పాటూ ఎడతెరపి లేకుండా వర్షం కురవడంతో భూమి అంతా మునిగిపోయింది. తరువాత వర్షం వెలిసిపోవడంతో నీటి మట్టం తగ్గిపోయింది. అప్పుడు అందరూ ఆ ఓడ నుండి బయటకొచ్చారు. అప్పటినుండి వారికి ప్రయాస, బలహీనత, మరణము వారిని ఆవరించాయి.
సుమేరియన్ల నమ్మకం ప్రకారం ఎన్లిల్ దేవుడు చెప్పిన ప్రకారం రాజ ఋషి అయిన జుసుద్ర పెద్ద ఓడను నిర్మించి అందులోకి జంతువులను పక్షులను ఎక్కిస్తాడు. జలప్రళయం సంభవించి 7 రోజులపాటూ కొనసాగుతుంది. జుసుద్ర ఓడలో కిటికీ తలుపు తెరచి సూర్య కాంతి లోపలలికి ప్రసరించేలా చేసి యుతు అను సూర్య భగవానుడికి మోకరిల్లి ప్రార్థన చేస్తాడు. గట్టుకి చేరిన తర్వాత జుసుద్ర అనూ , ఎన్లిల్ అను దేవుళ్ళకు ఒక గొర్రెను, ఆవును బలి ఇస్తాడు. ఫలితంగా జంతు జాతి, మానవ జాతి రక్షింపబడటానికి జుసుద్ర నిత్య జీవం పొందుతాడు, సూర్యుడు ఉదయించే దిల్మన్ అను దేశానికి ప్రయాణిస్తాడు.
బాబిలోనియన్ నమ్మకం ప్రకారం దేవుళ్ళు మానవలోకానికి కరువును, వ్యాధులను పంపారు. రెండుసార్లూ ఎంకి అనే దైవం మానవులను తనను వేడుకోమని చెబుతాడు. 3వ సారి ఎన్లిల్ దేవుడు ప్రపంచాన్ని జలప్రళయంతో నాశనం చేయమని చెబుతాడు. అత్రహాసిస్ అనే వ్యక్తితో ఒక ఓడను నిర్మించుకొని దాని సాయంతో తప్పించుకోమని ఎంకి చెబుతాడు. అత్రహాసిస్ తన ఓడలో కుటుంబాన్ని, జంతువులను, పక్షులను ఎక్కించుకొంటాడు. తుఫాను దేవుడు జలప్రళయాన్ని 7 రోజులపాటూ కొనసాగించాడు. తరువాత దేవుళ్ళందరూ సృష్టికి జరిగిన నష్టానికి చింతించారు. అత్రహాసిస్ దేవుళ్ళకు బలులు సమర్పించాడు. భవిష్యత్తులో జనాభా సమస్యను అధికమించడానికి ఎంకి ఒక గొడ్రాలిని, మృత శిశువును ప్రత్యక్షపరుస్తాడు.
అస్సీరియన్ నమ్మకం ప్రకారం దేవుళ్ళందరూ ఎన్లిల్ నాయకత్వంలో జనాభాలో పుచ్చిపోయిన మానవాళిని నాశనం చేయదలుస్తారు. ఉట్నాపిస్టిం కు స్వప్నంలో ఎ అనే దేవుడు జరుగబోయే వినాశనం గూర్చి హెచ్చరిక చేస్తాడు. దాని ప్రకారం ఉట్నాపిస్టిం వారం రోజుల్లోనే ఏడు అంతస్తుల భారీ ఓడను నిర్మిస్తాడు. ఆ ఓడలో తన కుటుంబాన్ని, పనివారిని, ప్రతి జీవరాశి విత్తనాన్ని ఎక్కిస్తాడు. 6 రోజులపాటూ భయంకరమైన తుఫాను కురిసింది. జలప్రళయంలో జరుగుతున్న నష్టాన్ని చూచిన దేవుళ్ళు చింతించారు. ఆ ఓడ నిలిచిన నిసుర్ అను కొండ తప్ప మిగిలిన భూభాగమంతా నీట మునిగిపోయింది. 7 రోజుల తర్వాత ఉట్నాపిష్టిం ఓడలోంచి ఒక ముందుగా ఒక పావురాన్ని, ఒక పిచ్చుకను విడిచిపెట్టాడు. అవి ఎగురుకుంటూపోయి ఎక్కడా వాలుటకు ప్రదేశం లేనందున తిరిగి వచ్చాయి. తరువాత బొంతకాకిని విడిచిపెట్టాడు. అది తిరిగి రాలేదు. దానితో జలప్రళయం ఆగిపోయిందని ఉట్నాపిష్టిం గ్రహించాడు. ఉట్నాపిష్టిం దేవుళ్ళకు కొన్ని బలులు అర్పించాడు. అతడు, అతని భార్య నిత్య జీవాన్ని పొంది భూమి అంతాల్లో నివసించారు.
చల్దీ వారి నమ్మకం ప్రకారం దేసియన్ నెలలో 15 వ రోజు రాబోయే జలప్రళయం గురించి క్రొనొస్ అను దేవుడు బాబిలోనియా పదవ రాజైన గ్జిసుత్రస్ కు హెచ్చరిక చేస్తాడు. దాని ప్రకారం గ్జిసుత్రస్ 52 ఫర్లాంగుల పరిమాణంలో ఓడను తయారు చేసి అందులోకి తన కుటుంబాన్ని, బంధువులను, జంతువులను, పక్షులను, ఎక్కిస్తాడు. జలప్రళయం తీవ్రత కొద్దిగా తగ్గిన తర్వాత కొన్ని పక్షులను పంపగా అవి తిరిగి వచ్చాయి, రెండవసారి కాళ్ళకు మట్టితో తిరిగివచ్చాయి, మూడవసారి తిరిగి రాలేదు. దానిని బట్టి జలప్రళయం సమాప్తమైనదని తెలుసుకొని, నేలను కనుగొని చివరకు ఆర్మేనియాలో కార్సిరేనియా కొండలకు చేరుకొన్నాడు. అక్కట తన భార్యను, కుమార్తెను, ఓడ నడుపువాడిని దింపి, దేవుళ్ళకు జంతు బలులు సమర్పించాడు.
బెరోసస్ అను రచయిత ప్రకారం యాంటీ డిలువియన్ నాటి కాలపు మనుష్యులు రాక్షసులవంటివారు. చెడిపోయారు. వారిలో నోవాహు ఒక్కడే దేవుడిపై నమ్మకం కలిగినవాడుగా ఉన్నాడు. అతడు తన ముగ్గురు కొడుకులు, కోడళ్ళతో సహా సిరియా దేశంలో జీవిస్తుండేవాడు. నక్షత్రాలనుండి అతడు ముందుగానే జలప్రళయాన్ని పసిగట్టి ఓడను నిర్మించడం ప్రారంభించాడు. 78 సంవత్సరాలకి భయంకరమైన వానతో సముద్రాలు, నదులు చాలా రోజులవరకూ పొంగసాగాయి, కొండలు మునిగిపోయాయి. ఓడలో ఉన్న నోవాహు, అతని కుటుంబము తప్ప మానవాళి అంతా నాశనమైపోయింది. జల ప్రళయం సమయంలో ఆ ఓడ ఒక కొండపై నిలబండింది .
పర్షియావారి నమ్మకం ప్రకారం మొడటిలో అహ్రిమాన్ అను దెయ్యం వలన మానవాళి చెడిపోయింది. దేవ దూత అయిన తిస్టార్ మూడు సార్లు మనవ, అశ్వ, వృషభ రూపాల్లో వచ్చి 10 రోజూలపాటూ వర్షం రప్పించింది. ప్రతి వర్షపు బిందువు పాత్రకంటే పెద్దగా ఉండి మనిషి ఎత్తున నీరు భూమి అంతా ప్రవహించింది. మొడటి ప్రళయం జీవరాశులను ముంచివేసింది, కాని చనిపోయిన విషపు జీవులు బొరియల్లోకి వెళ్ళిపోయాయి. రెండవ ప్రళయం సృష్టించే ముందు నల్లటి గుర్రం రూపంలో ఉన్న అపావోషా అను దెయ్యంతో తిష్టార్ పోరాడటం జరిగింది. ఆర్మజ్ అను దేవ దూత ఆ దెయ్యాన్ని మెరుపులతో హతం చేసింది, ఉరుముల శబ్దాలతో పాటూ వినిపించేలా ఆ దెయ్యం అరచింది. తిష్టార్ నదులను ప్రవహించే చేసింది. రెండవ వరద వల్ల భూమిపై విషం అంతా పోయి ఆ నీరు ఉప్పుమయం అయింది. తరువాత ఆ నీరు అంతా వెనక్కి వెళిపోయి వొరుకష అను సముద్రంగా మారింది.
జొరాస్త్ర మతం ప్రకారం యిమ ప్రపంచాన్ని 900 ఏళ్ళు పాలించాడు. మరణము, వ్యాధులు లేనందున 300 సంవత్సరాల తర్వాత భూమిని పెద్దది చేయాలన్నట్లుగా జనాభా పెరిగిపోవసాగింది. సృష్టికర్త అయిన అహురా మాజ్డా నుండి స్వీకరించిన బంగారపు ఉంగరం చేతను, బంగారంతో చేసిన బాకుతోను భూమిని పెద్దగా చేశాడు. 900 సంవత్సరాలకి భూమి మీద జనాభా విపరీతంగా పెరిగిపోవడంతో వినాశనం మంచు రూపంలో వస్తుందని అహురా మాజ్డా యిమకి హెచ్చరిస్తాడు. చతురస్రాకారంలో పెద్ద వరను నిర్మించమని, అందులోకి చిన్నా పెద్దా జంతు జాతులు, మానవజాతిని, పక్షులను రెండేసి చొప్పున ఎక్కించమంటాడు.
తూర్పు ఆఫ్రికాలో మసై ప్రజల నమ్మకం ప్రకారం తంబైనాత్ అను నీతిమంతుడు దేవుడు చెప్పిన ప్రకారం ఒక ఓడ నిర్మించి, తన భార్యలను, కుమారులను, వారి భార్యలను, జీవరాశిని ఎక్కిస్తాడు. అప్పుడు దేవుడు ఎడతెరపిలేని వాన కురిపిస్తాడు. వరద నీరు ఇంకిపోయిన తరువాత ఓడ పీఠ భూమిపై ఆనింది. అప్పుడు తంబైనాత్ ఆకాశంలో దేవుడి ఉగ్రత సమాప్తి అయినట్లు సూచనగా నాలుగు ఇంద్ర ధనస్సులు చూచాడు.
పశ్చిమ ఆఫ్రికాలో కేమరూన్ ప్రజల నమ్మకం ప్రకారం ఒక బాలిక పిండిని రుబ్బుతుండగా ఎక్కడినుండియో ఒక మేక వచ్చి దానిని నాకింది. మొదటిసారిగా ఆమె దానిని తరిమింది. రెండవసారి అది తిరిగి రాగా ఆకలి తీరేలా పిండిని నాకనిచ్చింది. కృతజ్ఞతతో ఆమెకు రాబోవు ప్రళయం గురించి చెప్పి, ఆమె తన సోదరునితో పారిపోమని చెబుతుంది. అంతట ఆమె తన సోదరునితో పారిపోయి జల ప్రళయాన్ని వీక్షిస్తుంది. మానవజాతి విస్తరణ కోసం తోడు లేకపోవడం వలన వారిద్దరూ భార్యా భర్తలుగా కలిసి జీవనం సాగించారు.
కొమిలిలోనంది ప్రజల నమ్మకం ప్రకారం ఐలెత్ అను మెరుపుయొక్క ఆత్మ మానవ రూపంలో ఒక కొండపై గుహలో అడుగుపెట్టడం జరిగింది. అందువల్ల అడవిలో భారీ వర్షం కురియగా ఎందరో వేటగాళ్లు మరణించారు. ఆ వర్షం రాకడకు కారణం తెలుసుకోవాలని కొందరు వేటగాళ్ళు అడవి అంతా వెదకి ఐలెత్ ను విషపు బాణాలతో చంపేస్తారు. దానితో వర్షం ఆగుతుంది.
క్వాయ వద్ద ప్రజల నమ్మకం ప్రకారం ఒక ఇంటిలో దంపతులు పెద్ద పాత్రలను నింపుకోవడానికి ఆ ఇంటి అటుకుపై మహా సముద్రాన్ని ఒక చిన్న కుండలో నిల్వచేసుకొన్నారు. ఆ ఇంటి యజమాని తన కోడలితో ఆ చిన్న కుండను ముట్టుకోవద్దని, అందులో పూజ్యనీయులైన పూర్వీకులు ఉన్నారని చెబుతాడు. అత్యుత్సాహంతో ఆమె ఆ చిన్న కుండను ముట్టుకోగా అది పగిలి సముద్రపు నీరు అంతా వరదలా మారి సమస్తాన్ని ముంచివేసింది.
నైరుతి టాంజానియా వారి నమ్మకం ప్రకారం నదులు పొంగి పొర్లుతుండగా దేవుడు కనిపించిన ఇద్దరు మనుషులను సమస్త జీవికోటి యొక్క విత్తనాలను తీసుకొని ఓడలోకి వెళిపోమ్మని చెప్పాడు. నీరు కొండలను ముంచేస్తుండగా వారు అలాగ చేశారు. తరువాత వారు ఒక పావురమును పంపగా అది వెళ్ళి తిరిగి వచ్చింది. ఒక డేగను పంపించగా అది వెళ్ళి తిరిగి రాకపోవడం వలన జల ప్రళయం సమాప్తమైనదని తెలుసుకొన్నారు. తర్వాత అంతా ఓడలోంచి నేల మీద అడుగుపెట్టారు.
పిగ్మీల నమ్మకం ప్రకారం సృష్టి ఆరంభంలో భూమి పై నీరు లేదు. ఒక ఊసరవెల్లి ఒక రకమైన చెట్టు వద్దకు వెళ్ళి అందులో నుండి విచిత్రంగా నీటి శబ్దం విన్నది. అది ఆ చెట్టు కొమ్మను విరగొట్టగా అందులోనుండి నీరు అంతా బయటకొచ్చి భూమండలమంతా ప్రవహించింది. మొదటి స్త్రీ పురుష జంట ఈ నీటిలోంచి ఆవిర్భవించింది.
అబాబువా వారి నమ్మకం ప్రకారం ఒకరోజు ఒక వృద్ధ స్త్రీ అవసరం కోసం ఇద్దరు మగవాళ్ళను చంపి నీటిని దొంగిలించింది. అప్పుడు అను వ్యక్తి ఆ స్త్రీని చంపి నీటిని దక్కించుకొన్నాడు. ఆ స్త్రీ మరణం తరువాత ఆ నీరు అంతా వరదవలే ప్రవహించి సమస్తాన్ని ముంచివేసింది. ఆ నీటిలో అతడు కొట్టుకొనిపోయి చివరకు ఒక చెట్టుకు చిక్కుకొన్నాడు.
కికుయు, కెన్యా వారి నమ్మకం ప్రకారం ఒక అందమైన యువతి ఒక యువకుడిని పెండ్లాడటానికి ఒప్పుకొన్నది. తన కుటుంబ వ్యక్తుల గురించి ఎప్పుడూ అడుగకూడదనే నిబంధనతో ఒప్పుకొన్నది. వారిద్దరూ వివాహం చేసుకొని వారి పెద్ద కుమారుడి సున్నతి వేడుక ముందు వరకూ హాయిగా జీవించారు. ఆ వేడుకకు భార్య యొక్క బంధువులు రాలేకపోయారని భర్త అనడంతో, భార్య వెంటనే పైకెగిరి భూమిలోకి 7 మైళ్ళ లోతుకి చొచ్చుకు వెళ్ళి ఆమె పూర్వీకులను పిలిచింది. వారు ఆత్మల రూపంలో కెన్యా పర్వతం నుండి వస్తూ ఉరుములు, వడగళ్ళ వాన తెప్పించారు. వారు వస్తూ ఆహారము, పశువులను, బీరును , తెచ్చారు. ప్రజలు గుహల్లో తలదాచుకొనుచుండగా దేశాన్ని బీరుతో నింపేశారు. అది సరస్సులా మారింది. ఆత్మలు ఆ దంపతులను, వారి పిల్లలను తిరిగి కెన్యా పర్వతానికి తీసుకువెళ్ళిపోయారు.
బకోంగో ప్రజల నమ్మకం ప్రకారం ఒక వృద్ధ స్త్రీ దేవుడి మారువేషం) తప సుదీర్ఘ యాత్రలో అలసి కాలు పుండ్లతో సినాజెజి అనే గ్రామం వచ్చి గ్రామస్తుల ఇళ్ళకు వెళ్ళి ఆథిద్యమిమ్మని వేడుకొన్నది. వారెవ్వరూ అంగీకరించలేదు. చివరకు ఒక ఇంట్లోకి వెళ్ళగా ఆ ఇంటివారు ఆమెను ప్రేమతో చేరదీసి, సేదదీర్చి, ఆమె గాయాలను తగ్గింపచేశారు. ఆమె బాగుపడిన తరువాత ఆ గ్రామం జాంబి చేత శపించబడినదని, జలప్రళయంలో చిక్కుకొనబోతున్నదని తనతో వారిని వెంబడించమని చెప్పింది. ఆ రాత్రి వారందరూ వృద్ధ స్త్రీని వెంబడించడంతో భయంకరమైన తుఫాను వచ్చి, మిగిలిన గ్రామస్తులందరినీ నాశనం చేసి లోయలో ఉన్న ఆ గ్రామాన్ని సరస్సుగా మార్చేసింది.
సౌత్ జైర్ ప్రజల నమ్మకం ప్రకారం మోనా మొనెంగా అను మంత్రగత్తె ఒకానొక గ్రామంలో ఆహారం, ఆతిధ్యం కొరకు వేడుకొన్నది. స్వార్ధపు గ్రామస్థులు ఆమెకు ఆహారం, ఆతిధ్యం ఇవ్వడానికి ముందుకు రాలేదు. అంతటితో ఆమె మెల్లగా అభిచారము చేయగా గ్రామమంతా జలమయమైపోయి దిలోలో సరస్సు గా మారిపోయింది. గ్రామ దొర వేట నుండి తిరిగి వచ్చి తన కుటుంబం ఏమైపోయిందో అని వెదుకుతూ ఆ నీటిలో దూకాడు.
లోయర్ కాంగో ప్రజల నమ్మకం ప్రకారం ఒకసారి సూర్యుడు చంద్రుడిని కలిసాడు. చంద్రుడిపై మట్టి విసిరి వెలుగును మసకగా చేశాడు. ఇది జరిగినప్పుడు జలప్రళయం సంభవించింది. అప్పుడు మనుష్యులు పాల కర్రలను తమ వెనుక తగిలించుకోగా వారు కోతులుగా మారిపోయారు.
బేసంజ్ ప్రజల నమ్మకం ప్రకారం దేవుని మనుమరాలైన జెబ్రా ను వివాహమాడింది. జెబ్రా చేత పని చేయించననే వాగ్దానం తప్పాడు. అప్పుడు తన కాళ్ళు చాచగా అందులోచి నీరు వచ్చి నేలను అంతా ముంచెత్తింది, అందులో ఆమె కూడా మునిగిపోయింది.
బెనా లువా ప్రజల నమ్మకం ప్రకారం నీటి స్త్రీ ఆమె గాయాలను నాకినవారికే నీరు ఇవ్వసాగింది. ఒక వ్యక్తి ఆమె గాయాలను నాకగా, ఆమెలో నుండి నీరు బయటకు ప్రవహించి సమస్తాన్ని ముంచివేసింది. అతడు నాకడం కొనసాగించగా జలప్రళయం ఆగిపోయింది.
యొరుబ ప్రజల నమ్మకం ప్రకారం ఇఫా అను దేవుడు భూమిపై నివసించడంలో విసుగెత్తి ఆకాశంలో నివస్తిస్తున్న ఒబటాల అను మరో దేవుడి వద్దకు వెళ్ళాడు. అతడి సాయం లేకుండా మానవులు ఏమీ చేయలేకపోవడంతో ఆగ్రహించిన ఓలోకన్ అను దేవుడు అందరినీ జలప్రళయంలో ముంచేశాడు.
ఇఫిక్ ఇబిబో, నైజీరియా వారి నమ్మకం ప్రకారం సూర్య చంద్రులిద్దరూ భార్యా భర్తలు. స్నేహితుడు ప్రవాహం వారిద్దరివద్దకు అప్పుడప్పుడు విచ్చేసేవాడు. సూర్య చంద్రుల ఇల్లు చాలా చిన్నదని ప్రవాహం కాలంజరిపేవాడు. ఇది గమనించి సూర్య చంద్రులు మరింత పెద్ద గృహం నిర్మించుకొన్నారు. వారి ఆహ్వానాన్ని కాదనలేక నేను రావొచ్చా?
అని అన్నాడు ప్రవాహం. ఇంటిలోకి వచ్చి మోకాలు లోతు నింపాడు. వారు ఇంకా ఆహ్వానించగా ఇంటిని మరింత నీటితో నింపాడు. ఆ నీటిలో చేపలు, సముద్ర జీవులు చేరాయి. కొద్దిసేపటిలోనే ఇంటి పైకప్పు ఎత్తు వరకూ చేరాడు. సూర్య చంద్రులు ఇంటి పైకప్పుకి చేరిపోయారు. ప్రవాహం ఇంటిని మొత్తం ముంచేశాడు. సూర్య చంద్రులు మరో ఇంటిని కట్టుకొన్నారు.
ఎకోయ్, నైజీరియా వారి నమ్మకం ప్రకారం మొదటి మానవుడైన ఏటిం'నే , అతని భార్య ఎజా ఆకాశం నుండి భూమికి వచ్చారు. భూమిపై నీరు లేనందున ఒబస్సి ఒసా అను దేవుడు ఎటిం'నేకు సొరకాయ బుర్రలో 7 గుళక రాళ్ళు ఇచ్చాడు. ఎటిం'నే ఒక రాయిని తీసుకొని భూమి పై చిన్న గొయ్యిలో పెట్టగా, భూమిలోంచి నీరు వచ్చి సరస్సుగా మారింది. తరువాత ఎటిం'నేకు ఏడుగురు కుమారు ఏడుగురు కుమార్తెలు పుట్టారు. వారిలో వారు వివాహం చేసుకొన్నారు. వారందిరికీ సరస్సులు పంచిపెట్టాడు. మునములు, మనవరాళ్ళు కూడా పుట్టి పెద్దవారై క్రొత్త ఇళ్ళు కట్టుకొన్నారు. సరస్సులనుండి ఒక్కొక్కరినీ 7 రాళ్లు సేకరించి, వాటిని సమాన దూరంలో గొయ్యలు తీసి పూడ్చిపెట్టమన్నాడు. అందరూ అలాగే చేశారు. అయితే ఒక కుమారుడు మాత్రం బుట్టనిండా రాళ్ళను సేకరించి అన్నిటినీ ఒకే చోట గుమ్మరించాడు. అంతే నీరు వచ్చి వరదగా మారి అతని పొలాన్ని ముంచేసింది, భూమిని అంతా ముంచబోయింది. అందరూ వెళ్ళి ఎటిం'నే వద్దకు పరుగెత్తారు. ఎటిం'నే ఒబస్సీకి మొరపెట్టుకోగా వరద తగ్గింది.
మేండిగో, ఐవరీ కోస్ట్ వారి నమ్మకం ప్రకారం ఒక దానకర్ణుడు తనకున్నది అంతా జీవరాశులకు పెట్టాడు. అంతట తన భార్యా పిల్లలు అతడిని వదిలేశారు. ఆ దానకర్ణుడు ఒక అపరిచిత దేవుడికి కూడా ఆఖరి భోజనం పెట్టాడు. ఆ దేవుడు మెచ్చి అతనికి అంతులేని సంపదను ఇచ్చి, స్వార్ధపరులైన మానవుల్ని నాశనం చేయడానికి దేవుడు ఆ దానకర్ణుడుని అక్కడనుండి వెళ్ళిపోమంటాడు. దేవుడు చెప్పిన ప్రకారం అతడు వెళ్ళిపోగానే మిగిలిన మానవజాతి జలప్రళయంలో నాశనమైనది. ఇప్పటి మానవ జాతి ఇతడి సంతతి.
వోగల్ పర్వతశ్రేణిలో ఉన్న తెగలవారి నమ్మకం ప్రకారం ఏడు సంవత్సరాల కరువు తరువాత ఒక రక్కసురాలు తన భర్తతో ఎక్కడొ వర్షాలు వచ్చాయని, తమకు తాము కాపాడుకోవడం ఎలా అని చెబుతుంది. ఆపుడు భర్త ఇతర రాక్షసులను పిలిచి పోప్లార్ అను చెట్టు చెక్కతో పడవలను తయారు చేసి వాటిని విల్లో అనే చెట్టు నారతో లంగరు వేయమని, పడవల్లో 7 రోజులకు సరిపడా ఆహారం ఎక్కించమని, విల్లో త్రాళ్లకోసం కరిగించిన వెన్న నుండి ఘృతాన్ని తీయమని చెబుతాడు. అలా చెప్పినట్టు చేయనివారందరూ 7 రోజులపాటూ సంభవించిన జలప్రళయంలో మునిగిపోయారు. జల ప్రళయం సమాప్తి అయిన తర్వాత బ్రతికినవారు నుమి-తరోం అను దేవుడికి మొరపెట్టగా, ఆ దేవుడు మళ్ళీ జీవరాశిని సృష్టించాడు.
ఉత్తర సైబీరియా ప్రాంతపు ప్రజల నమ్మకం ప్రకారం ఏడుగురు మనుష్యులు పడవలో జలప్రళయం నుండి బయటపడ్డారు. తర్వాత చాలా దారుణమైన కరువు రావడంతో ఒక్క భార్యా భర్తల జంట తప్పించి అందరూ ఆకలితో చనిపోయారు. మిగిలిన భార్యా భర్తలు ఒక చోట గొయ్యి తీయగా అందులోనుండి వచ్చిన ఎలుకలను తిని బ్రతికారు. ఈ దంపతులనుండి ఇప్పటి మానవజాతి పుట్టింది.
ఉత్తర మధ్య సైబీరియా లో ఒక నమ్మకం ప్రకారం ఏడు రోజుల పాటూ సంభవించిన జలప్రళయంలో కొంత మంది మానవులు జంతువులు నీటిలో తేలుతున్న వృక్ష దూలాల పై, తెప్పలపై దూకి ప్రాణాలు కాపాడుకున్నారు. 7 రోజులపాటూ బలమైన ఉత్తర గాలులు గాలి వీచి మనుష్యులందరినీ చెల్లాచెదరు చేసింది. అందువల్ల నేడు ఎన్నో జాతుల ప్రజలున్నారు, పలు భాషలు మాట్లాడుతున్నారు.
ఈశాన్య సైబీరియా నమ్మకం ప్రకారం ప్రపంచం ఆదిలో జల ప్రళయం సంభవించింది. కొంతమంది కలసిపోయిఉన్న చెట్ల కాండాలతో తయారుచేయబడిన తెప్పల్లోకి ఎక్కి రక్షించుకొన్నారు.
ఆల్టెక్ ప్రజల నమ్మకం ప్రకారం టెంగిస్ ఒకప్పుడు భూమిని పాలించే రాజు. ఇతడి పాలనలో నమ అను వ్యక్తి తన ముగ్గురు కుమారులతో జీవించేవాడు. అల్జెన్ అను దేవుడు నమాను ఒక ఓడ నిర్మించమంటాడు. కంటిచూపు మందగించడంతో ఆబాధ్యతను తన కుమారులకి అప్పగించాడు. ఆ ప్రకారంగా ఓడను ఒక కొండపై నిర్మించారు. నమ తన కుటుంబాన్ని, పక్షి జంతు జాతులను ఓడలో ఎక్కించాడు. జల ప్రళయం సంభవించింది. ఏడు రోజుల తరువాత నమ యొక్క జ్యేష్ట కుమారుడు తలుపు తీసి చూడగా పర్వత శిఖారాలు మాత్రమే కనిపించాయి. ఆ తరువాత నీరు, ఆకాశం మాత్రమే కనిపించాయి. ఆఖరికి ఓడ ఎనిమిది కొండల శ్రేణి వద్ద ఆగింది. తరువాత నమ ఒక కాకిని, బొంత కాకిని, మరొక రకమైన కాకిని పంపగా అవి తిరిగి రాలేదు. తరువాత ఒక పావురమును పంపగా అది వెళ్ళి భూర్జపత్ర చెట్టు కొమ్మను తీసుకొచ్చింది.
నమ పాలనలో ఉంటాయని భార్య చెబుతుంది. నమకు ఏం చేయాలో తోచలేదు. తల్లి మాట కాదనని కుమారుడు నీల-నల్లని ఆవు ఒక మనుష్యులు కాళ్ళు మాత్రమే కనబడేవిధంగా మ్రింగివేసిన కథను తండ్రితో చెప్పగా, అది అర్ధం చేసుకొన్న నమ తన భార్యను నిలువునా కత్తితో చీల్చాడు. చివరికి నమ అతని జ్యేష్ట కుమారుడితో సహా స్వర్గం చేరి ఆకాశంలో తారావళి గా మారిపోయారు.
సొయొత్, ఉత్తర మంగోలియావారి విశ్వాసం ప్రకారం భూమిని మోస్తున్న ఒక తాబేలు కదిలింది, అందువల్ల ఆకాశంలోంచి సముద్రం వచ్చి భూమిని ముంచేసింది. దీనిని ముందే పసిగట్టిన ఒక వృద్ధుడు ఇనుముతో చేసిన పడవలో తన కుటుంబాన్ని ఎక్కించాడు, రక్షింపబడ్డాడు. నీరు ఆరిపోయిన తరువాత ఆ పడవ చెట్లు ఉన్న కొండపైకి చేరింది.
మంగోలియా ప్రజల విశ్వాసం ప్రకారం హైలిబు అనే వేటగాడు కొంగ వేటాడుతున్న ఒక తెల్ల సర్పాన్ని రక్షించాడు. మర్నాడు ఆ సర్పాన్ని ఇతర సర్పాలతో వెళుతుండగా చాశాడు. హైలుబుతో ఆమె తాను ఒక డ్రాగన్ రాజు కుమార్తెనని, తన తండ్రి వద్ద ఒక విలువైన రత్నం ఉన్నదని, ఆ రత్నాన్ని సాధించగలిగితే జంతువుల భాష నేర్చుకోవచ్చని, ఆ రహస్యాన్ని ఇతరులకు చెబితే శిలగా మారిపోతావని చెబుతుంది. హైలిబు ఆ ప్రకారంగా డ్రాగన్ రాజునుండి రత్నాన్ని సాధిస్తాడు. కొన్ని సంవత్సరాల తర్వాత కొన్ని పక్షులు కొండలు బ్రద్దలై నేల అంతా జలమయమైపోతుందని మాట్లాడుకొనుచుండగా హైలిబు విని ఇంటికెళ్ళి బంధువులను జరుగబోయే విపత్తు గురించి హెచ్చరిస్తాడు. ఎవరూ హైలిబును నమ్మలేదు. వారిని నమ్మించడానికి రత్నం గురించిన రహస్యం చెప్పగా అతడు శిలగా మారిపోయాడు. ఇది కళ్ళారా చూచిన ప్రజలు పరుగెత్తారు. ఆ రాత్రి అంతా ఎడతెరుపు లేకుండా వర్షం కురవడంతో కొండలు బ్రద్దలై, నేల అంతా నీటిలో మునిగిపోయింది. జలప్రళయం సమాప్తమైన తరువాత ప్రజలు వెనక్కి వచ్చి హైలిబు శిలను కొండపై ప్రతిష్ఠించారు.